Rasti i Pakistanit nxjerr në pah varësinë amerikane ndaj kontraktorëve të zbulimit
Rejmond Dejvis, i cili u arrestua në Pakistan për vrasje të dyfishtë, ishte kontraktor sigurimi i CIA-s
Rasti i një amerikani të arrestuar në Pakistan për vrasjen e dy personave ka ngjallur zemërim në vendin aziatik dhe ka përkeqësuar marrëdhëniet ndërmjet Uashingtonit dhe Islamabadit. Tani mësohet se Rejmond Dejvis, i cili tha se kishte hapur zjarr për të shmangur një përpjekje për vjedhje, ishte kontraktor sigurimi i CIA-s. Agjencitë amerikane janë bërë të varura nga kontraktorët e sigurimit për të plotësuar mungesën e personelit. Analistët thonë se agjencitë amerikane të zbulimit, Departamenti i Shtetit dhe forcat e armatosura janë bërë gjithnjë e më të varur nga kontraktorët në vende si Iraku, Afganistani dhe Pakistani për të kryer çdo punë nga ruajtja e njerëzve dhe konvojeve deri tek grumbullimi dhe analizimi i të dhënave të zbulimit. Skot Stuart, nënkryetar për taktika zbulimi në firmën private të zbulimit “Stratfor”, thotë se përdorimi i kontraktorëve i jep qeverisë amerikane fleksibilitet gjatë rritjes së pranisë ushtarake në rajone problematike. Por, me gjithë fleksibilitetin, rritja e përdorimit të kontraktorëve të sigurisë është bërë kundërthënëse dhe ka irrituar disa qeveri nikoqire. Disa kontraktorë janë akuzuar për vepra të rënda, përfshirë edhe vrasjen e civilëve. Presidenti afgan Hamid Karzai është përpjekur të largojë kontraktorët e sigurimit nga vendi i tij. Drejtoria e Shërbimeve të Zbulimit të Pakistanit ka kërkuar llogari për të gjithë kontraktorët e sigurimit që veprojnë në vend. Disa kontraktorë gjithashtu janë akuzuar për vjedhje të miliona dollarëve. Shon Engbrekt, pronar i një kompanie për trajnimin e kontraktorëve të sigurimit, thotë se problemi është se agjencitë amerikane nuk kanë të njëjtin nivel të kontrollit mbi kontraktorët si mbi punonjësit e tyre. Ai u bën thirrje kontraktorëve privatë të sigurimit që të jenë të licencuar. , thotë zoti Engbrekt. Se cila ishte detyra e saktë e Rejmond Déjvisit në Pakistan mbetet e paqartë. Njoftimet e botuara thonë se të paktën ai ofronte sigurim për një ekip oficerësh dhe kontraktorësh të CIA-s që punojnë në një banesë të sigurtë në Lahore. Nuk është e qartë nëse ai ka luajtur rol më aktiv në operacionet e zbulimit. Por zoti Stuart thotë se ka gjasa që CIA për arsye të ruajtjes së fshehtësisë të përdorë njerëzit e vet në vend të oficerëve të ambasadës për të ofruar sigurim personal. Shon Engbrekt, i cili vetë ka punuar si kontraktor privat i sigurimit në Irak, thotë se, si rregull i përgjithshëm, përdorimi i kontraktorëve i mundëson CIA-s të mohojë përfshirjen në operacione që mund të zbulohen. Shtetet e Bashkuara e kanë përshkruar disa herë zotin Dejvis si anëtar të stafit “administrativ dhe teknik” të ambasadës dhe se për këtë atij i takon imuniteti diplomatik. Rasti i një amerikani të arrestuar në Pakistan për vrasjen e dy personave ka ngjallur zemërim në vendin aziatik dhe ka përkeqësuar marrëdhëniet ndërmjet Uashingtonit dhe Islamabadit. Tani mësohet se Rejmond Dejvis, i cili tha se kishte hapur zjarr për të shmangur një përpjekje për vjedhje, ishte kontraktor sigurimi i CIA-s. Siç njofton korrespondenti i Zërit të Amerikës, Geri Tomas, agjencitë amerikane janë bërë të varura nga kontraktorët e sigurimit për të plotësuar mungesën e personelit.